Qənbər Şəmşiroğlu

Qənbər Şəmşiroğlu (tam adı: Qənbər Şəmşir oğlu Qurbanov; ) — azərbaycanlı siyasətçi, yazıçı, şair, Azərbaycan Yazıçılar Birliyinin üzvü, "Qızıl qələm" mükafatı laureatı.

 Həyatı 
Qənbər Şəmşiroğlu 16 noyabr 1933-cü ildə Kəlbəcər rayonunun Ağdaban kəndində anadan olub. 1950-ci ildə Yanşaq kənd orta məktəbində təhsilini bitirdikdən sonra bir il kəndli-gənclər kursunda işləyib. 1951-ci ildə Ağdam İkillik Müəllimlər İnstitutunun Azərbaycan dili və ədəbiyyatı fakültəsinə daxil olub. 1953-cü ildə həmin institutu bitirərək Kəlbəcər rayon Ağdaban kənd yeddiillik məktəbində müəllim, 1957-ci ildən isə həmin məktəbin direktoru işləyib.

1957-ci ilin mart ayından 1958-ci ilin avqust ayınadək Kəlbəcər rayon Partiya komitəsində təbliğat-təşviqat şöbəsinin müdiri vəzifəsində çalışıb. 1958-ci ildə Bakı Ali Partiya məktəbinə göndərilib. 1961-ci ildə qiyabi yolla N. Tusi adına institutu, 1964-cü ildə isə Sovet İttifaqı Kommunist Partiyası yanında Ali Partiya məktəbini bitirib.

1960–1966-cı illərdə Ağdaban səkkizillik məktəbidə direktor, 1966–1971-ci illərdə Kəlbəcər qəsəbə orta məktəbidə direktor, 1971-ci ildən 1974-cü ilədək Kəlbəcər RPK-nın ikinci katibi, 1974–1988-ci illərdə Kəlbəcər RİK-in sədri, 1989-cu ilin aprelindən 1991-ci ilin oktyabr ayınadək Gədəbəy RİK-in sədri, 1991-ci ildən 1992-ci ilin may ayınadək Gədəbəy rayon İcra Hakimiyyətinin başçısı, 1993-cü ilin aprel ayından Azərittifaqda baş müşavir, 1993-cü ilin aprel ayından 1994-cü ilin yanvar ayınadək Kəlbəcər rayon İcra Hakimiyyətinin başçısı işləyib.

16 noyabr 2008-ci ildə 75 illik yubileyi qeyd olunmuşdur.

Qənbər Qurbanov Respublika Ağsaqqallar Şurası Məclisinin üzvü, Aşıq Şəmşir Mədəniyyət ocağı İctimai Birliyinin sədriQasımov, P. Nəsillərə nümunə: ["Aşıq Şəmşir" Mədəniyyət Ocağı İctimai Birliyinin rəhbəri Qənbər Qurbanov haqqında] //Ədalət.- 2013.- 14 noyabr.- S. 6. və Azərbaycan Yazıçılar Birliyinin üzvüdür.Musayev, D. Milli-mənəvi dəyərlərimiz: Aşıq Şəmşir yadigarı //Kaspi.- 2013.- 22 noyabr.- S.15.

 Mükafatları 
Qənbər Şəmşiroğlu "Şərəf nişanı" ordeni, "Əmək igidliyinə görə", "Əmək veteranı" və "Tərəqqi" medalı ilə təltif edilib.

 Yaradıcılığı 
Qənbər Şəmşiroğlunun şeirlərinin böyük bir qismi "Dünya", "525-ci qəzet", "Ədalət", "Ədəbiyyat" və başqa qəzetlərdə, "Folklor və etnoqrafiya" jurnalında dərc olunmuşdur.

 Ailəsi 
 Aşıq Şəmşirin oğludur.
 Cavid Qurbanovun atasıdır.

 Şəcərəsi 
 Məşədi Məmmədalı
 Ağdabanlı şair Qurban
 Aşıq Şəmşir
 Qənbər Şəmşiroğlu

 Kitabları 
 Dədə Şəmşir yaddaşlarda (xatirələr). Bakı: "Gənclik", 2000.
 Gədəbəy xatirələri. Bakı: "Gənclik", 2001.
 Axtarıb Şəmşiri görmək istəsən. Bakı: "Adiloğlu", 2003.
 Oğul gərək oğul olsun (şeirlər, dastanlar, hekayələr). Bakı: "Səda", 2006.
 Ömrün işıqlı anları. Bakı: "Nurlan", 2008.
 Dostlar unutmaz məni. Bakı: "Təknur", 2010.
 Birdə görüşərik. Bakı: 2012.
 Kəlbəcər: ömrüm, həyatım. Bakı: 2012.
 Hələ vurur ürəyim. Bakı: "Təknur", 2013.

 Həmçinin bax 
 Aşıq Şəmşir
 Cavid Qurbanov

 İstinadlar 

 Ədəbiyyat 
 Dəmir Gədəbəyli. "Şəmşiroğlu" (poemadan hissə), Dünya qəzeti. 25 dekabr 2009-cu il. № 30–31.
 Polad Qasımov. BƏNÖVŞƏ KOLLARIN DİBİNDƏ QALDI. Ədalət. — 2012. — 18 fevral. — Səh.17.

 Xarici keçidlər 


Kateqoriya:Aşıq Şəmşir
Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycan yazıçıları
Kateqoriya:Azərbaycanlı yazıçılar
Kateqoriya:Azərbaycan publisistləri
Kateqoriya:Azərbaycanlı publisistlər
Kateqoriya:Azərbaycan memuarçıları
Kateqoriya:Azərbaycanlı dövlət xadimləri
Kateqoriya:Gədəbəy Rayon İcra Hakimiyyətinin başçıları
Kateqoriya:Kəlbəcər Rayon İcra Hakimiyyətinin başçıları
Kateqoriya:Kəlbəcər Rayon Xalq Deputatları Soveti İcraiyyə Komitəsinin sədrləri
Kateqoriya:Gədəbəy Rayon Xalq Deputatları Soveti İcraiyyə Komitəsinin sədrləri